
ИЗПЪЛНИТЕЛНА АГЕНЦИЯ ПО ГОРИТЕ 
гр. София,  бул. “Христо Ботев” № 55,  тел. централа: 02/ 98511530, ел. поща: iag@iag.bg 
 
 
З А П О В Е Д 
 
№ ЗАП – 686/29.06.2026 г.
 
 	На основание чл. 247, във връзка с чл. 242, ал. 1 т. 1 от Закона за горите /ЗГ/ и Протокол № 16 от 25.06.2026 г. от заседание на комисията, назначена със Заповед № 659 
от 23.06.2026 г. на изпълнителния директор на Изпълнителна агенция по горите /ИАГ/, 
 
Н А Р Е Ж Д А М: 
 
1. Отписвам от публичния регистър по чл. 241 от ЗГ „МАКРО-ПЕТРОС МАКРОПУЛОС“ ЕООД, с ЕИК 202195095 и седалище: гр. София, община Столична, област София-град, ул. „Генерал М. Д. Скобелев“ № 59, вх. Г, ет. 4. 
2. Обявявам за невалидно Удостоверение № 5647/26.08.2013 г., ведно с всички права, произтичащи от него. 
 	Мотиви: Съгласно разпоредбата на чл. 247 от Закона за горите търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра. В резултат на настъпила промяна на обстоятелствата по регистрацията на „МАКРО-ПЕТРОС МАКРОПУЛОС“ ЕООД, за която няма постъпило уведомление в ИАГ, търговецът не отговаря на изискванията на чл. 242, ал. 1, т. 1 от Закона за горите, а именно – да има сключен трудов договор наймалко с едно лице, регистрирано за упражняване на лесовъдска практика за дейността, която търговецът ще извършва. 
В Изпълнителна агенция по горите (ИАГ) е постъпила информация за настъпила смърт на  П П П, с ЕГН. В тази връзка ИАГ е изпратила писмо с изх. № ИАГ – 15648/12.06.2026 г. до кмета на Община Т, с искане за предоставяне на документ, удостоверяващ обстоятелството. С наш рег. индекс: ИАГ- 16391/19.06.2026 г. в ИАГ е постъпило писмо от г-н Б В – зам.-кмет на Община Т, с което изпраща препис-извлечение от Акт за смърт № 154/30.11.2020 г. на П П П, с ЕГН. 
След извършена от ИАГ проверка в публичния регистър по чл. 241, ал. 1 от Закона за горите (ЗГ) се установи, че дружеството „МАКРО-ПЕТРОС МАКРОПУЛОС“ ЕООД, с ЕИК 202195095, притежава валидно Удостоверение № 5647/26.08.2013 г. за регистрация в регистъра за извършване на дейности в горски територии, с вписан в него регистриран лесовъд - П П П, с  Удостоверение № 8658/20.12.2012 г. 
При направена от ИАГ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че към 22.06.2026 г. и към 25.06.2026г. търговецът „МАКРО-ПЕТРОС МАКРОПУЛОС“ ЕООД, с ЕИК 202195095, няма действащ трудов договор с друго лице, вписано в публичния регистър на ИАГ по чл. 235 от ЗГ, както и че трудовият договор с П П П е прекратен на 12.08.2013 г. Съгласно чл. 242, ал. 1, т. 1 от ЗГ, в публичния регистър по чл. 241 ал. 1 може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва.  
 Към 25.06.2026 г. в ИАГ няма постъпило уведомление за настъпилите промени в обстоятелствата по регистрацията на търговеца, както и заявление за вписване на промяна на вписани обстоятелства по регистрацията на търговеца „МАКРО-ПЕТРОС МАКРОПУЛОС“ ЕООД в публичния регистър по чл. 241 от Закона за горите. 
Предвид горепосоченото, на основание чл. 247, във връзка с чл. 242, ал. 1 т. 1 от Закона за горите, търговецът „МАКРО-ПЕТРОС МАКРОПУЛОС“ ЕООД, с ЕИК 202195095, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се сведе до знанието на „МАКРО-ПЕТРОС МАКРОПУЛОС“ ЕООД, а след влизането й в законна сила да се изпрати до директорите на регионалните дирекции по горите и на държавните предприятия по чл. 163 от Закона за горите за сведение и изпълнение, като същата се публикува на интернет страницата на ИАГ, при спазване на Закона за защита на личните данни /ЗЗЛД/. 
4. Заповедта може да се обжалва в 14 - дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс. 
Контрол по изпълнението на заповедта възлагам на инж. Р Р – зам.изпълнителен директор на Изпълнителна агенция по горите.  

